Allotopini

Allotopus
 Mesotopus

Allotopini er en artsfattig gruppe av storvokste biller som hører til familien hjortebiller (Lucanide).

Utseende 
Store (40-60 millimeter), avlange, blanke hjortebiller, hannene gjerne med sterkt forstørrede kjever (mandibler). Kroppsformen er noe flattrykt, på farge kan de være gylne, brunlige eller svarte. Hodet er stort og bredt, hos hannene meget stort for å gi feste for de store kjevene, fasettøynene temmelig små og runde. Hannens mandibler (kjever) er kraftige, noe krumme, gjerne med en stor, oppoverrettet tann. Hunnene er en god del mindre enn hannene, uten forstørrede kjever.

Levevis 
Hjortebillene er skogsinsekter med larver som utvikler seg i morken, død ved, for eksempel gamle stubber.

Utbredelse 
Gruppen er utbredt i Sørøst-Asia (slekten Allotopus) og i tropisk Afrika (slekten Mesotopus).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1804
 Underfamilien hjortebiller (Lucaninae) Latreille, 1804
 Stammen Allotopini Maes, 1992 - to slekter, Sørøst-Asia og Afrika:
 Slekten Allotopus Albers, 1894 – 2 arter, Sørøst-Asia
 Allotopus moellenkampi (Fruhstofer, 1894)
 Allotopus rosenbergi (van Vollenhoven, 1872)
 Slekten Mesotopus Burmeister, 1845 – én eller to arter, Afrika
 Mesotopus tarandus (Swederus, 1787)
 Mesotopus regius (Möllenkamp, 1896) - nå gjerne regnet som en egen art, noe større enn M. tarandus (i snever forstand)

Eksterne lenker 
 

Hjortebiller
Biller formelt beskrevet i 1992
Dyr formelt beskrevet av Jean-Michel Maes